钦定古今图书集成/明伦汇编/氏族典/第384卷 > 李德饶
## 钦定古今图书集成/明伦汇编/氏族典/第384卷 > 李德饶

按《隋书李德饶传》：“德饶，赵郡柏人人。祖彻，魏尚书右
丞。父纯，开皇中为介州长史。德饶聪敏好学，有至性，
弱冠为校书郎，仍直内史省，参掌文翰，转监察御史，
纠正不避贵戚。大业三年，迁司隶从事。性至孝，父母
寝疾，辄终日不食，十旬不解衣。及丁忧，水浆不入口

之流涕。后甘露降于庭树，有鸠巢其庐。纳言杨达巡
省河北，诣其庐吊慰之，因改所居村名“孝敬村”，里为
“和顺里。”